**แผนการจัดการเรียนรู้ (การประยุกต์ใช้เทคโนโลยีการสอน)**

**กลุ่มสาระการเรียนรู้ภาษาต่างประเทศ (ภาษาอังกฤษ) ชั้นประถมศึกษาปีที่ 4**

**แผนการจัดการเรียนรู้เรื่อง Drinks**

**ครูผู้สอน นางสาวสุภิชญา จันทะมั่น**

**โรงเรียนอนุบาลองครักษ์**

**สพป.นครนายก**

**แผนการจัดการเรียนรู้ที่ 2 (STEM)**

**กลุ่มสาระการเรียนรู้ภาษาต่างประเทศ รายวิชา ภาษาอังกฤษพื้นฐาน อ14101**

**หน่วยการเรียนรู้ที่ 5 : At the Market ระยะเวลา 10 ชั่วโมง เรื่อง : Drinks**   **เวลา 2 ชั่วโมง**

**ครูผู้สอน นางสาวสุภิชญา จันทะมั่น ชั้นประถมศึกษาปีที่ 4**

**1. สาระการเรียนรู้ที่นำมาบูรณาการ**

**ภาษาต่างประเทศ**

**มาตรฐานการเรียนรู้ที่ ต 1.1** เข้าใจและตีความเรื่องที่ฟังและอ่านจากสื่อประเภทต่างๆ และแสดงความคิดเห็นอย่างมีเหตุผล

**ตัวชี้วัดที่ ป.4/2** อ่านออกเสียงคำ สะกดคำ อ่านกลุ่มคำประโยค ข้อความง่ายๆ และบทพูดเข้าจังหวะ ถูกต้องตาม หลักการอ่าน

**มาตรฐานการเรียนรู้ที่ ต 3.1** ใช้ภาษาต่างประเทศในการเชื่อมโยงความรู้กับกลุ่มสาระการเรียนรู้อื่น และเป็นพื้นฐานในการพัฒนา แสวงหาความรู้ และเปิดโลกทัศน์ของตน

**ตัวชี้วัดที่ ป.4/1**ค้นคว้า รวบรวมคำศัพท์ที่เกี่ยวข้องกับกลุ่มสาระการเรียนรู้อื่นและนำเสนอด้วยการพูด/การเขียน

**คอมพิวเตอร์**

**มาตรฐานการเรียนรู้ที่ ง 3.1** เข้าใจ เห็นคุณค่า และใช้กระบวนการเทคโนโลยีสารสนเทศในการสืบค้นข้อมูล การเรียนรู้ การสื่อสาร การแก้ปัญหา การทำงาน และอาชีพอย่างมีประสิทธิภาพ ประสิทธิผล มีคุณธรรม

**ตัวชี้วัดที่ ป.4/2** บอกหลักการทำงานเบื้องต้น ของคอมพิวเตอร์

**ตัวชี้วัดที่ ป.4/4** ใช้ระบบปฏิบัติการคอมพิวเตอร์เพื่อการทำงาน

**คณิตศาสตร์**

**มาตรฐานการเรียนรู้ที่ ค 6.1** มีความสามารถในการแก้ปัญหา การให้เหตุผล การสื่อสาร การสื่อความหมายทางคณิตศาสตร์ และการนำเสนอ การเชื่อมโยงความรู้ ต่าง ๆ ทางคณิตศาสตร์ และเชื่อมโยงคณิตศาสตร์กับศาสตร์อื่นๆ และมีความคิดริเริ่มสร้างสรรค์

**ตัวชี้วัดที่ ป.4/2** ใช้ความรู้ ทักษะและกระบวนการทางคณิตศาสตร์และเทคโนโลยีในการแก้ปัญหาในสถานการณ์ต่างๆ ได้อย่างเหมาะสม

**ตัวชี้วัดที่ ป.4/5** เชื่อมโยงความรู้ต่าง ๆ ในคณิตศาสตร์และคณิตศาสตร์กับศาสตร์อื่น ๆ

**ตัวชี้วัดที่ ป.4/6** มีความคิดริเริ่มสร้างสรรค์

**วิทยาศาสตร์**

**มาตรฐานการเรียนรู้ที่ ว 8.1** ใช้กระบวนการทางวิทยาศาสตร์และจิตวิทยาศาสตร์ในการสืบเสาะหาความรู้ การแก้ปัญหา รู้ว่าปรากฏการณ์ทางธรรมชาติที่เกิดขึ้นส่วนใหญ่มีรูปแบบที่แน่นอน สามารถอธิบายและตรวจสอบได้ ภายใต้ข้อมูลและเครื่องมือที่มีอยู่ในช่วงเวลานั้นๆ เข้าใจว่า วิทยาศาสตร์ เทคโนโลยี สังคม และสิ่งแวดล้อมมีความเกี่ยวข้องสัมพันธ์กัน

**ตัวชี้วัดที่ ป.4/2** วางแผนการสังเกตเสนอวิธีสำรวจตรวจสอบ หรือศึกษาค้นคว้า และคาดการณ์สิ่งที่จะพบจากการสำรวจตรวจสอบ

**ตัวชี้วัดที่ ป.4/3** เลือกอุปกรณ์ ที่ถูกต้องเหมาะสมในการสำรวจตรวจสอบ

**2. สาระสำคัญ**

การอ่านเพื่อศึกษาข้อมูลเรื่องเครื่องดื่ม และการใช้ do, does เป็นการเพิ่มพูนความรู้ความเข้าใจในเนื้อหาที่เรียน เพื่อให้เกิดความรู้รอบตัวมากยิ่งขึ้น สามารถนำไปบูรณาการกับการเรียนวิชาอื่นๆ ได้เป็นอย่าง ดียิ่ง

**3. จุดประสงค์การเรียน**

1. ด้านความรู้ (K)

1.1 อ่านออกเสียงคำศัพท์ ประโยค และบทอ่านได้ถูกต้อง

1.2 บอกความหมายคำศัพท์ กลุ่มคำ และบทอ่านได้

1.3 ใช้ทักษะการอ่านและการคิดเพื่อตอบคำถามจากเนื้อเรื่องที่อ่านได้

1.4 ใช้ประโยคที่มี do และ does ตามสถานการณ์ต่างๆ ได้ถูกต้อง

1.5 เขียนคำตอบ วิเคราะห์และตีความจากบทอ่านได้

2. ด้านทักษะ/กระบวนการ (P)

2.1 ใช้ทักษะการสื่อสาร ทักษะกระบวนการทางภาษา ได้แก่ ทักษะ การฟัง การพูด การอ่าน และการเขียน

2.2 ใช้ภาษาเพื่อแสวงหาความรู้และความเพลิดเพลิน

2.3 ใช้ทักษะกระบวนการในการทำงานเป็นกลุ่ม

2.4 มีการเชื่อมโยงความรู้

3. ด้านคุณลักษณะอันพึงประสงค์ (A)

3.1 มีวินัยในการทำงาน

3.2 มีความมุ่งมั่นในการทำงาน

3.3 สนใจใฝ่รู้ใฝ่เรียน ศึกษาค้นคว้าหาความรู้และตั้งใจเรียนอยู่เสมอ

3.4 ทำงานร่วมกับผู้อื่นได้อย่างสร้างสรรค์และมีความสุข

**4. สาระการเรียนรู้**

4.1 หน่วยการเรียนรู้ : At the Market

4.2 ชื่อบทเรียน : Drinks

4.3 คำศัพท์ : orange juice, coffee, milk, tea, cola, hot chocolate, lemonade, smoothie, milkshake, water

4.4 ไวยากรณ์ : การใช้ do และ does

4.5 บทอ่าน : เรื่อง Honey Lemon Tea

**5. กระบวนการจัดกิจกรรมการเรียนรู้**

**ชั่วโมงที่ 1**

**ขั้นนำ (Warm up)**

1. ครูแบ่งนักเรียนออกเป็น 5 กลุ่ม กลุ่มละ 7 คน โดยแต่ละกลุ่มเลือกตัวแทน 1 คน เพื่อออกมาถือบัตรภาพ แล้วให้สมาชิกในกลุ่มร่วมกันตอบว่าภาพแต่ละภาพเป็น drink โดยคำตอบจะต้องเป็นคำศัพท์ของเครื่องดื่มนั้นๆ เมื่อตัวแทนกลุ่มชูบัตรภาพแล้วถามสมาชิกในกลุ่มว่า What is this? สมาชิก ในกลุ่มตอบ ถ้าตอบถูกจะได้คำละ 2 คะแนน ผู้ชูบัตรภาพถามสมาชิกในกลุ่มไปเรื่อยๆ จนครบ 10 ภาพ เสร็จแล้วรวบรวมคะแนน กลุ่มที่ได้คะแนนมากที่สุดจะได้รับของรางวัลเพื่อเป็นขวัญกำลังใจ

2. นักเรียนทำแบบทดสอบก่อนเรียนเรื่อง Drinks จำนวน 10 ข้อ จากนั้นครูแจ้งเนื้อหาและจุดประสงค์การเรียนรู้ให้นักเรียนทราบ

**ขั้นสอน (Presentation)**

3. นักเรียนดูภาพจากใบความรู้ที่ 1 ซึ่งเป็นภาพเครื่องดื่ม และข้อความที่เป็นชื่อของเครื่องดื่ม ครูอ่านออกเสียงคำศัพท์ให้นักเรียนฟัง จากนั้นนักเรียนฝึกอ่านตามครู

4. นักเรียนจับคู่กันโดยเปลี่ยนกันอ่านออกเสียงคำศัพท์และสะกดคำ โดยมีคนหนึ่งอ่าน อีกคนฟังเพื่อตรวจสอบความถูกต้อง ครูกล่าวชมเชยด้วยวลีประโยค Excellent/Very good/Good

5. นักเรียนทำใบงาน Task A โดยการเขียนคำศัพท์ที่กำหนดให้ลงในช่องว่างใต้ภาพ และทำ ใบงาน Task B โดยการเขียนเรียงตัวอักษรใหม่ให้เป็นคำศัพท์ที่ถูกต้อง ครูและนักเรียนร่วมกันเฉลย ใบงาน Task A และ Task B

**ขั้นฝึก (Practice)**

6. นักเรียนศึกษาการใช้ do และ does จากใบความรู้ที่ 2 จากนั้นครูอธิบายการใช้ do และ does ให้นักเรียนฟังเพิ่มเติม พร้อมยกตัวอย่างประกอบตามโครงสร้างดังนี้ ผ่าน Ipad App Keynote

| **V. to do** | **Pronouns** |
| --- | --- |
| do | I  You  We  They  คำนามเป็นพหูพจน์ |
| does | He  She  It  คำนามเป็นเอกพจน์ |

ถ้า Verb to do เป็นคำกริยาแท้ จะมีความหมายว่า “ทำ” แต่ถ้าเป็นคำกริยาช่วย Verb to do จะไม่มีความหมาย แต่จะเข้ามาช่วยทำให้ประโยคบอกเล่าเป็นประโยคปฏิเสธหรือคำถาม ในกรณีที่ประโยคนั้นไม่มีกริยาช่วยตัวอื่น

***ตัวอย่าง***  Does he go to school? Yes, he does. หรือ No, he doesn’t.

(Does เป็นกริยาช่วย เมื่อใช้ does แล้ว กริยาแท้ไม่ต้องเติม s/es)

***ประโยคปฏิเสธ***

ประธาน + do/does + not + กริยาแท้ไม่เติม s/es + กรรม หรือส่วนขยาย.

*เช่น* She does not go to school.

They do not go to school.

***ประโยคคำถาม***

Do/Does + ประธาน + กริยาแท้ที่ไม่เติม s/es + กรรมหรือส่วนขยาย?

*เช่น*  Does she go to school?

Do they go to school?

7. นักเรียนศึกษาเอกสารใบความรู้ที่ 2 ด้วยตนเองอีกครั้งเพื่อให้เข้าใจมากยิ่งขึ้น เพราะมีรายละเอียดหลักการใช้ do และ does ทุกขั้นตอน

8. ครูแบ่งกลุ่มให้นักเรียนกลุ่มละ 5 คน จากให้นักเรียนฝึกแต่งประโยคที่ใช้ do, does โดยแต่งให้เป็นรูปประโยคบอกเล่า ปฏิเสธ และคำถาม พร้อมนำเสนอ Airplay ผ่าน Apple TV ทีละกลุ่ม ครูตรวจสอบความถูกต้อง และแนะนำเพิ่มเติมหากนักเรียนแต่งยังไม่ถูกต้อง

**ขั้นนำไปใช้ (Production)**

9. นักเรียนทำใบงาน Task C จากนั้นครูสุ่มนักเรียนออกมาเฉลยโดยการเขียนคำตอบบนกระดาน

10. ครูและนักเรียนร่วมกันตรวจสอบคำตอบ ครูกล่าวคำชมเชยนักเรียนที่ตอบถูก ส่วนคนที่ ตอบผิด ให้แก้ไขคำตอบให้ถูกต้อง

**ขั้นสรุป (Wrap up)**

11. ครูและนักเรียนร่วมกันสรุปเนื้อหา การใช้ do และ does เพื่อให้เกิดความเข้าใจและ ได้ความคิดรวบยอดที่ตรงกัน

**ชั่วโมงที่ 2**

**ขั้นนำ (Warm up)**

1. นักเรียนและครูร่วมร้องเพลง Is it good for your health? (ทำนองเพลงนิ้วโป้งอยู่ไหน)

Is tea good for your health? No, no, no, it isn’t.

Milk’s for me. Tea’s for dad.

Is candy good for your health? No, no, no, it isn’t.

Candy is not good for me.

Is fruit good for your health? Yes, yes, yes, it is.

Is juice good for your health? Yes, yes, yes, it is.

Is coffee good for your health? No, no, no, it isn’t.

It’s not good for you and me.

นักเรียนเต้นประกอบเนื้อเพลง

2. ครูเตรียมภาพเครื่องดื่มให้นักเรียนดูโดย Airplay ผ่าน Apple TV แล้วถามคำถามกับนักเรียน เช่น

Teacher : What is this?

Student : It is coffee.

Teacher : Very good. Can you spell the word together?

Teacher & Student : C-O-F-F-E-E coffee (ครูเขียนคำศัพท์บนกระดาน)

Teacher : Again, please.

Student : C-O-F-F-E-E coffee.

Teacher : Very good. Thank you.

จากนั้นให้นักเรียนช่วยกันตอบคำถามและครูแจ้งเนื้อหาและจุดประสงค์การเรียนรู้ให้นักเรียนทราบ

**ขั้นสอน (Presentation)**

3. ครูทบทวนเรื่องการใช้ do, does อีกครั้ง ครูสุ่มถามนักเรียน แล้วให้นักเรียนยืนขึ้นและ ตอบคำถาม อาจใช้คำถาม เช่น

Teacher: Do you like milk?

Student 1: Yes, I do. หรือ No, I don’t.

Teacher: Does they walk to school everyday?

Student 2: Yes, they do.

Teacher: Does the boy wear a dress?

Student 3: No, he doesn’t.

**ขั้นฝึก (Practice)**

4. นักเรียนจับคู่กับเพื่อน ฝึกพูดถาม-ตอบ ตามข้อมูลในใบความรู้ที่ 3 ขณะที่นักเรียน ฝึกสนทนานั้น ครูให้คะแนนทักษะ/กระบวนการ และคะแนนคุณลักษณะพึงประสงค์ไปด้วย

5. เมื่อนักเรียนฝึกพูดเสร็จแล้ว สุ่มเรียกนักเรียน 2-3 คู่ ให้ฝึกพูดถามและตอบให้เพื่อนๆ ดู

6. นักเรียนทำใบงาน Task D หลังจากนั้นครูและนักเรียนร่วมกันเฉลยคำตอบ

**ขั้นนำไปใช้ (Production)**

7. ครูและนักเรียนฝึกอ่านบทอ่านและคำศัพท์ใหม่ในใบความรู้ที่ 4 เรื่อง Honey Lemon Tea จากนั้นให้นักเรียนอ่านในใจอีกรอบ โดยใช้วิธี scan เมื่อพบคำศัพท์หรือข้อความที่อ่านแล้วไม่เข้าใจ ให้ขีดเส้นใต้ไว้ หลังจากนั้นค้นคว้าหาความหมายของคำศัพท์ด้วยตนเอง โดยใช้ ipad App Dict HD หรือปรึกษาครูเพิ่มเติม

8. เมื่ออ่านจบครูให้นักเรียนจับคู่กับเพื่อนแล้วช่วยกันทำความเข้าใจในส่วนที่มีปัญหา หากมี ข้อสงสัยหรือไม่เข้าใจให้สอบถามครู

9. สุ่มนักเรียนถามเรื่องราวที่อ่าน 2 – 3 คน ให้อธิบายบทอ่านตามเข้าใจของตนเอง จากนั้น ครูถามคำถามนักเรียนในห้อง เพื่อเช็คความเข้าใจ อาจใช้คำถามดังนี้

Teacher: Is honey lemon tea good for your health?

Student 1: Yes, it is.

Teacher: What are Ingredients of honey lemon tea?

Student 2: There are water, honey and lemon.

Teacher: Why honey lemon tea is great in the winter?

Student 3: Because it reliefs sore throat.

10. นักเรียนทำใบงาน Task E เรื่อง Honey Lemon Tea เพื่อตรวจสอบความเข้าใจ ครูและนักเรียนร่วมกันเฉลยคำตอบผ่าน ipad App Keynote

**ขั้นสรุป (Wrap up)**

11. ครูและนักเรียนร่วมกันสรุปเนื้อหา เพื่อให้ได้ความคิดรวบยอดตรงกัน

12. นักเรียนทำแบบทดสอบหลังเรียนเรื่อง Drinks จำนวน 10 ข้อ

**6. สื่อ/แหล่งเรียนรู้**

6.1 Apple TV

6.2 แบบฝึกทักษะชุดที่ 2 ประกอบด้วย

- ใบความรู้ที่ 1 Vocabulary

- ใบความรู้ที่ 2 การใช้ do, does

- ใบความรู้ที่ 3 Conversation

- ใบความรู้ที่ 4 บทอ่านเรื่อง Honey Lemon Tea

- แบบฝึกในรูปแบบใบงาน Task A – Task E จำนวน 5 Task

- แบบทดสอบก่อนเรียน – หลังเรียน

6.3 IPAD (App Keynote, Dict HD)

6.4 ห้องปฏิบัติการทางภาษา

6.5 ห้องสมุดโรงเรียน

6.6 เพลง Is it good for your health?

6.7 บัตรภาพเครื่องดื่ม

**7. การวัดผลและประเมินผล**

**1. วิธีวัดผลประเมินผล**

1.1 ตรวจใบงาน Task A – Task E

1.2 ตรวจแบบทดสอบหลังเรียน จำนวน 10 ข้อ

1.3 สังเกตพฤติกรรมนักเรียน

**2. เครื่องมือในการวัดผลประเมินผล**

2.1 ใบงาน Task A – Task E

2.2 แบบทดสอบหลังเรียน จำนวน 10 ข้อ

2.3 แบบบันทึกคะแนนระหว่างเรียน

2.4 แบบบันทึกพฤติกรรมนักเรียน

**3. เกณฑ์การวัดผลประเมินผล**

|  |  |  |
| --- | --- | --- |
| **ด้านความรู้ (K)** | **ด้านทักษะ/กระบวนการ (P)** | **ด้านคุณลักษณะ**  **อันพึงประสงค์ (A)** |
| วัดความรู้ความเข้าใจในแบบฝึกทักษะชุดที่ 2 เรื่อง Drinks ด้วยการทำใบงาน Task A – Task E และแบบทดสอบหลังเรียน ผ่านเกณฑ์  ร้อยละ 80 | ผ่านเกณฑ์ร้อยละ 80 | ผ่านเกณฑ์ร้อยละ 80 |

**8. ข้อคิดเห็นและข้อเสนอแนะของผู้บริหารโรงเรียน**

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

ลงชื่อ……………………………………….

(นายวินัย อ่ำประเวทย์)

ผู้อำนวยการโรงเรียนอนุบาลองครักษ์ (ผดุงองครักษ์ประชา)

**9. บันทึกผลหลังการสอน**

**1. ผลที่เกิดกับผู้เรียน**

**1.1 ด้านความรู้ความเข้าใจ (K)**

.........................................................................................................................................................

.........................................................................................................................................................

.........................................................................................................................................................

**1.2 ด้านทักษะ/กระบวนการ (P)**

.........................................................................................................................................................

.........................................................................................................................................................

.........................................................................................................................................................

**1.3 ด้านคุณลักษณะอันพึงประสงค์ (A)**

.........................................................................................................................................................

.........................................................................................................................................................

.........................................................................................................................................................

**2. ปัญหา/อุปสรรค**

.........................................................................................................................................................

.........................................................................................................................................................

.........................................................................................................................................................

**3. ข้อเสนอแนะ/แนวทางแก้ไข**

.........................................................................................................................................................

.........................................................................................................................................................

.........................................................................................................................................................

## ลงชื่อ……………………………………….ผู้สอน

## (นางสาวสุภิชญา จันทะมั่น)